หุ้นสหรัฐฯปิดลบ
ตลาดหุ้นสหรัฐปิดในแดนลบขณะที่ราคาน้ำมันดิ่งจากแรงเหตุนักลงทุนเทขายทำกำไร
30 ต.ค. 2565

ตลาดหุ้นสหรัฐปิดในแดนลบขณะที่ราคาน้ำมันดิ่งจากแรงเหตุนักลงทุนเทขายทำกำไร
ตลาดหุ้นสหรัฐฯวานนี้(17พ.ย.) ปิดลบอย่างแรง หลังข้อมูลบวกทางเศรษฐกิจของอเมริกาไม่อาจฉุดรั้งนักลงทุนผู้ตื่นตระหนกต่อวิกฤตหนี้ยูโรโซนไม่ให้เทขายออกมาได้       ดัชนีหุ้นดาวโจนส์ ลดลง 134.79 จุด (1.13 เปอร์เซ็นต์) ปิดที่ 11,770.80 แนสแดค ลดลง 51.62 จุด (1.96 เปอร์เซ็นต์) ปิดที่ 2,587.99 เอสแอนด์พี ลดลง 20.63 จุด (1.67 เปอร์เซ็นต์) ปิดที่ 1,216.28
ขณะที่ราคาน้ำมันดิ่งแรงเช่นกัน เหตุนักลงทุนเทขายทำกำไรหลังหนึ่งวันก่อนหน้านี้ทะยานแตะระดับสูงสุดในรอบ 5 เดือน ขณะที่วอลล์สตรีท ก็ดิ่งเช่นกัน หลังความกังวลต่อวิกฤตหนี้ที่ลุกลามในยุโรโซนบดบังข่าวดีเกี่ยวกับข้อมูลบวกทางเศรษฐกิจของอเมริกา       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 3.77 ดอลลาร์ ปิดที่ 98.82 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน ลดลง 3.66 ดอลลาร์ ปิดที่ 108.22 ดอลลาร์ต่อบาร์เรล